Projekta Anotācijas pielikums Nr.2

**Ministru kabineta noteikumu projekta „Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku” pielikumā paredzētās izmaiņas**

|  |  |  |  |  |
| --- | --- | --- | --- | --- |
| Nr.p.k. spēkā esošo MK noteikumu redakcijā | Nr.p.k. projekta pielikumā | ISO kods | Nosaukums | Pamatojums |
| 6. un 7.[[1]](#footnote-1) | 6.un 7. | 12 39 03  12 39 03 | Taktilie jeb baltie spieķi salokāmi/nesalokāmi | Spieķu lietošanas laiks, pēc kura atkārtoti var pieteikties TPL saņemšanai, samazināts no 2 uz 1, ņemot vērā, ka spieķi tiek lietoti ikdienā un ātri nolietojas. |
| 10. | Svītrots |  | Diega ievēršanas palīglīdzekļi | Tiek svītrots, jo TPL cena tirdzniecībā ir zemāka, kā vienreizējā iemaksa. |
| 14. | 13. | 22 03 12 | Monokulārs | Precizēts TPL nosaukums, jo iepriekšējais nosaukums nesniedza priekšstatu par to, kādi TPL ir pieejami sadaļā “Optiskie palīglīdzekļi”. |
| 17. | 15. | 22 06 06 | Valkājami dzirdes palīglīdzekļi (komunikatori) | Precizēts nosaukums atbilstoši Eiropas palīgtehnoloģiju informācijas tīkla klasifikatoram. |
| 16. | Svītrots |  | Datorpeles ar palielinājuma funkciju | Tiek svītrots, jo nav klientu pieprasījuma. |
| 19. | 16. | 22 06 15 | Aizauss dzirdes aparāt ar kaula vadāmības stīpu | Precizēts ISO kods un nosaukums atbilstoši Eiropas palīgtehnoloģiju informācijas tīkla klasifikatoram |
| 21. | 19. | 22 18 27 | Savienotājvienības radio un televīzijas uztvērējiem | Precizēts ISO kods un nosaukums atbilstoši Eiropas palīgtehnoloģiju informācijas tīkla klasifikatoram.  Noteikts, ka šo TPL varēs saņemt personas, kuras nav saņēmušas pielikuma 20.punktā minēto FM radiofrekvenču pārraides sistēmu. |
| 22. | 20. | 22 18 24 | FM radiofrekvenču pārraides sistēmas (raidītājs un uztvērējs) | Precizēts ISO kods atbilstoši Eiropas palīgtehnoloģiju informācijas tīkla klasifikatoram. |
| x | 24 | 22 18 03 | Skaņas ierakstīšanas un atskaņošans ierīce (Daisy) | Iekļauts jauns TPL, jo Daisy ir jaunais pasaules standarts digitāli runājošām grāmatām cilvēkiem, kuri ir neredzīgi vai vājredzīgi. Daisy formāts nodrošina lasītājiem navigāciju pēc nodaļas, sadaļas, apakšsadaļas un lapas. Standarts un jaunā tehnoloģija nodrošina labāku lasīšanas pieredzi, kā arī potenciāli plašāku pieejamu materiālu klāstu. |
| x | 26 | 22 24 06 | Mobilā tīkla telefons | Iekļauts jauns TPL, jo vājredzīgiem un neredzīgiem cilvēkiem ikdienā jāsaskaras ar lieliem izaicinājumiem, sazinoties ar apkārtējo pasauli, ņemot vērā, ka esošie mobilie telefoni nav vai ir daļēji pielāgoti cilvēkiem ar redzes traucējumiem. Pielāgoti mobilā tīkla telefoni cilvēkiem ar redzes traucējumiem nodrošina, ka ikviena darbība, kas veikta ar ierīci, tiek atskaņota ar balss sintēzi. Paredzēta personām, kurām 1 vai 2 invaliditātes grupa un ir ģimenes ārsta vai oftalmologa atzinums par TPL nepieciešamību. |
| 27. | 27. | 22 33 06 | Digitālās vizuālās saziņas ierīces | Precizēts ISO kods atbilstoši Eiropas palīgtehnoloģiju informācijas tīkla klasifikatoram. |
| 29 | Svītrots | 22 24 24 | Speciālās palīgprogrammas | Līdzšinējais punkts svītrots, jo šādas programmas ražotājs vairs neatbalsta, kā arī atbilstošus mobilos telefonus vairs neražo. Šo punktu aizvieto jaunais 26.punkts (mobilie tīkla telefons). |
| 30. | 29. | 22 27 04 | Signalizēšanas ierīces ar vibrāciju un/vai gaismas signālu | Pielikuma 29.punktā precizējot nosaukumu un ISO kodu, signalizēšanas ierīces ar vibrāciju un/vai gaismas signālu apvieno līdzšinējā sarakstā iekļautos divus tehniskos palīglīdzekļus “skaņas indikatori ar gaismas signālu” un “skaņas indikatori ar mehānisko signālu”, jo pašlaik Eiropas palīgtehnoloģiju informācijas tīkla klasifikatorā signalizēšanas ierīces apvienotas vienā grupā un tirgū pieejamas ierīces, kas iekļauj abus signāla veidus – gaismas un vibrācijas. |
| 31. | 30. | 22 27 04 | Signalizēšanas ierīces ar vibrāciju un/vai gaismas signālu bērnu un kopjamu personu uzraudzībai | Jaunais TPL iekļaujas signalizēšanas TPL grupā, bet pēc funkcionālās pielietošanas ir šaurāk klasificējams, jo tas nepieciešams personām, kuru aprūpē un uzraudzībā ir bērns līdz pusotra gada vecumam vai vecāka gadagājuma persona, kurai ir nepieciešama uzraudzība un aprūpe. |
| 32. | 31 | 22 27 12 | Laikrāži (rokas un galda ar runas funkciju, Braila, vājredzīgo) | Precizēts TP nosaukums, jo iepriekšējais nosaukums “Laikrāži ar runas funkciju“ nesniedza priekšstatu par to, kādi laikrāžu veidi ir pieejami. |
| x | 32 | 22 30 21 | Rakstu zīmju lasīšanas aparāts | Iekļauts jauns TPL, ar kura palīdzību drukāts materiāls tiek nolasīts ar runas sintēzi. Tādējādi cilvēkiem ar redzes traucējumiem tiek paplašinātas lasīšanas iespējas un pieejamība drukātam materiālam. |
| x | 33 | 22 39 05 | Taktils datora displejs | Iekļauts jauns TPL, ar kura palīdzību vājredzīgi un neredzīgi lietotāji, kas nav spējīgi saredzēt monitorā esošo informāciju, spēj strādāt ar datoru. Informācijas pieejamībai tiek izmantota nevis balss sintēze, bet Braila raksts, kas daļai cilvēku ir ļoti būtiski. |
| x | 35 | 22 27 21 | Vides avārijas signalizācijas ierīces | Iekļauts jauns TPL. Atbilstoši Ministru kabineta 19.04.2016. noteikumiem Nr.238 “Ugunsdrošības noteikumi”, no 01.01.2020. **visos mājokļos obligāti jābūt uzstādītiem dūmu detektoriem.** Personām ar dzirdes zudumu ir nepieciešami specializēti dūmu detektori, kas trauksmes signālu noraida uz ierīci, kas signalizē ar vizuālo un vibrācijas signālu.  Atbilstoši Eiropas palīgtehnoloģiju informācijas tīkla klasifikatoram vides avārijas signalizēšanas ierīču grupā ietilpst ne tikai ugunsgrēka trauksmes signalizācijas un dūmu detektori, bet arī citi vides avārijas signalizatori, piemēram, gāzes noplūdes detektori. |
| x | 38. | 22 39 07 | Datoru displeji ar skaņu | Iekļauts jauns TPL, ar kura palīdzību informāciju elektroniskās ierīcēs (datoros, mobilajos telefonos), būs iespēja nolasīt latviešu valodā. |

Pikše, 67021634

1. Zila krāsa izmantota personu ar redzes traucējumiem TPL apzīmēšanai, brūna personu ar dzirdes traucējumiem TPL apzīmēšanai. [↑](#footnote-ref-1)